
ԵՎՐԱՍԻԱԿԱՆ ՏՆՏԵՍԱԿԱՆ ՀԱՆՁՆԱԺՈՂՈՎ
ԿՈԼԵԳԻԱ

ՈՐՈՇՈՒՄ
	7 հուլիսի 2026 թվականի
	թիվ 83
	քաղ. Մոսկվա



Տեղեկություններ (տեղեկատվություն) չներկայացնելու համար 
տուգանք նշանակելու մասին

Եվրասիական տնտեսական հանձնաժողովի կոլեգիան (այսուհետ՝ Հանձնաժողով), «Մրցակցության ընդհանուր սկզբունքների եւ կանոնների մասին» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 19 հավելված) (այսուհետ՝ Արձանագրություն) 10-րդ կետի 4-րդ ենթակետին և 16-րդ կետի 5-րդ ենթակետին, Եվրասիական տնտեսական հանձնաժողովի խորհրդի 2012 թվականի դեկտեմբերի 17-ի թիվ 118 որոշմամբ հաստատված՝ Անդրսահմանային շուկաներում մրցակցության ընդհանուր կանոնների խախտման համար տուգանքների հաշվարկման մեթոդիկայի և նշանակման կարգի (այսուհետ՝ Տուգանքների հաշվարկման մեթոդիկա և նշանակման կարգ) 17-րդ կետին, Եվրասիական տնտեսական հանձնաժողովի խորհրդի 2012 թվականի նոյեմբերի 23-ի թիվ 99 որոշմամբ հաստատված՝ Անդրսահմանային շուկաներում մրցակցության ընդհանուր կանոնների խախտման մասին գործերի քննության կարգի 44-րդ եւ 45-րդ կետերին համապատասխան, քննել է՝ Հանձնաժողովի հարցմամբ պահանջված տեղեկությունները (տեղեկատվությունը) չներկայացնելու վերաբերյալ գործը (այսուհետ՝ գործ):
Գործի նյութերի քննության արդյունքներով, հիմնվելով Եվրասիական տնտեսական միության իրավունքի կազմում ընդգրկվող՝ մրցակցության ոլորտում միջազգային պայմանագրերի եւ ակտերի դրույթների վրա, ուսումնասիրելով քննվող գործի փաստական հանգամանքները եւ սույն որոշման նկարագրական և պատճառաբանական մասերում՝ հավելվածի համաձայն ներկայացված՝ գործի քննության վերաբերյալ հանձնաժողովի եզրահանգումները, ղեկավարվելով Տուգանքների հաշվարկման մեթոդիկայով և նշանակման կարգով, Հանձնաժողովի կոլեգիան որոշեց․
1.	Ճանաչել՝
ա)	անհատ ձեռնարկատեր Բոգդան Ալեքսեյի Կանի (անձնական տվյալները չեն հրապարակվում) (այսուհետ՝ ԱՁ Բ․Ա․ Կան) անգործությունը, որն արտահայտվել է Հանձնաժողովի հարցման հիման վրա տեղեկություններ (տեղեկատվություն) չներկայացնելու, Արձանագրության 13-րդ կետի դրույթների խախտման մեջ, որի համար պատասխանատվությունը նախատեսված է Արձանագրության 16-րդ կետի 5-րդ ենթակետով.
բ)	սույն կետի «ա» ենթակետում նշված անձի նկատմամբ գործի քննությունը դադարեցնելու համար հիմքերի բացակայությունը։ 
2.	Արձանագրության 16-րդ կետի 5-րդ ենթակետին և Տուգանքների հաշվարկման մեթոդիկային և նշանակման կարգին համապատասխան՝ ԱՁ Բ․Ա․ Կանին նշանակել տուգանք՝ 26 666 ռուսական ռուբլի 67 կոպեկի չափով։
Սույն որոշմամբ նշանակված տուգանքը ենթակա է վճարման Արձանագրության 17-րդ և 18-րդ կետերով սահմանված կարգով (Ղազախստանի Հանրապետության տարածքում գրանցված տնտեսավարող սուբյեկտների (շուկայում գործող սուբյեկտների) կողմից տուգանքների վճարման համար բանկային վավերապայմանները, բյուջետային դասակարգման ծածկագիրը՝ 204176, վճարման նպատակի ծածկագիրը՝ 913)։

3.	Հանձնաժողովին՝ տեղեկացնել ԱՁ Բ․Ա․ Կանին հետևյալի անհրաժեշտության մասին՝ 
ա)	Տուգանքների հաշվարկման մեթոդիկայի և նշանակման կարգի 171-րդ կետի երկրորդ պարբերությանը համապատասխան՝ ամբողջությամբ վճարել սույն որոշման 2-րդ կետում նշված տուգանքը՝ սույն որոշումն ուժի մեջ մտնելու օրվանից ոչ ուշ, քան 60 օրացուցային օրվա ընթացքում։ Նշված ժամկետում տուգանքը չվճարելու դեպքում Հանձնաժողովը ձեռնարկում է սույն որոշման հարկադիր կատարմանն ուղղված միջոցներ՝ Տուգանքների հաշվարկման մեթոդիկայի և նշանակման կարգի 18-րդ կետին համապատասխան.
բ)	Անդրսահմանային շուկաներում մրցակցության ընդհանուր կանոնների խախտման մասին գործերի քննության կարգի 45-րդ կետին համապատասխան՝ սույն կետի «ա» ենթակետով նախատեսված ժամկետը լրանալուց հետո 30 օրացուցային օրվա ընթացքում Հանձնաժողովին տեղեկացնել սույն որոշման 2-րդ կետում նշված տուգանքի վճարման մասին։
4.	Սույն որոշումը սահմանված կարգով կարող է բողոքարկվել Եվրասիական տնտեսական միության դատարան։
5.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո։

	Եվրասիական տնտեսական հանձնաժողովի կոլեգիայի նախագահ՝
	
	Բ. Սագինտաև

Եվրասիական տնտեսական հանձնաժողովի կոլեգիայի 
2026 թվականի հուլիսի 7-ի 
թիվ 83 որոշման

ՆԿԱՐԱԳՐԱԿԱՆ ԵՎ ՊԱՏՃԱՌԱԲԱՆԱԿԱՆ ՄԱՍԵՐ

Եվրասիական տնտեսական հանձնաժողովի կոլեգիայի 2026 թվականի հուլիսի 7-ի թիվ 83 որոշման

Մրցակցության ընդհանուր սկզբունքների և կանոնների մասին արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 19 հավելված) (այսուհետ՝ համապատասխանաբար՝ Արձանագրություն, Պայմանագիր) 10-րդ կետի 3-րդ ենթակետին համապատասխան՝ Արձանագրության 13-րդ կետի դրույթների խախտման կապակցությամբ Եվրասիական տնտեսական հանձնաժողովը (այսուհետ՝ Հանձնաժողով) 2025 թվականի հոկտեմբերի 14-ի թիվ 42/որոշ. որոշմամբ անհատ ձեռնարկատեր Բոգդան Ալեքսեյի Կանի (անձնական տվյալները չեն հրապարակվում) (այսուհետ՝ ԱՁ Բ․Ա․ Կան) նկատմամբ տեղեկություններ (տեղեկատվություն) չներկայացնելու փաստի առթիվ հարուցել է գործ (այսուհետ՝ գործ) և նշանակվել է գործի քննության հարցերով հանձնաժողով՝ հետևյալ կազմով՝ 
հանձնաժողովի նախագահ՝ Ս․Վ․ Մաքսիմով՝ Հանձնաժողովի հակամենաշնորհային կարգավորման դեպարտամենտի (այսուհետ՝ Դեպարտամենտ) տնօրեն,
հանձնաժողովի նախագահի տեղակալ՝ Ի․Ա․ Իվանտեյ՝ Դեպարտամենտի տնօրենի տեղակալ,
հանձնաժողովի անդամներ՝ 
Ս․Ս․ Սումենկով՝ Դեպարտամենտի մրցակցության ընդհանուր կանոնների խախտման վերաբերյալ գործերի քննության բաժնի պետ,
Շ.Տ. Ժուսուպբեկովա՝ Դեպարտամենտի մրցակցության ընդհանուր կանոնների խախտման վերաբերյալ գործերի քննության բաժնի պետի տեղակալ,
Ա․Ա․ Վոլկով՝ Դեպարտամենտի մրցակցության ընդհանուր կանոնների խախտման վերաբերյալ գործերի քննության բաժնի խորհրդական,
Է․Ե․ Գերդտ՝ Դեպարտամենտի մրցակցության ընդհանուր կանոնների խախտման վերաբերյալ գործերի քննության բաժնի խորհրդական։
Գործի քննությանը մասնակցած անձինք՝ Եվրասիական տնտեսական միության անդամ պետությունների (այսուհետ՝ անդամ պետություններ) լիազորված մարմինների ներկայացուցիչներ, որոնց իրավասությանն է վերապահված մրցակցային (հակամենաշնորհային) քաղաքականության իրականացումը և (կամ) վարումը՝ Ա․Տ․ Բայմականովա, Ա.Վ. Բելով, Պ.Օ. Գոլովիզնինա, Մ.Ս. Մորոզովա, Ա․Մ․ Նուգմանով, Յա․Վ․ Սկլյարովա, Դ․Ե․ Ուսովա և Տ․Խ․ Շինիբաև։
Պատասխանող՝ ԱՁ Բ․Ա․ Կան։
Որոշում ընդունելու համար լրացուցիչ տեղեկատվություն ստանալու անհրաժեշտությամբ պայմանավորված՝ գործի քննության ժամկետը երկարաձգվել է 60 աշխատանքային օրով, որի մասին կայացվել է 2026 թվականի հունվարի 15-ի թիվ 2/որոշ. որոշումը։ 
Եվրասիական տնտեսական հանձնաժողովի խորհրդի 2012 թվականի նոյեմբերի 23-ի թիվ 99 որոշմամբ հաստատված՝ Անդրսահմանային շուկայում մրցակցության ընդհանուր կանոնների խախտման մասին գործերի քննության կարգի (այսուհետ՝ Գործերի քննության կարգ) 23-րդ կետին համապատասխան՝ 2026 թվականի ապրիլի 9-ին գործի քննության հարցերով հանձնաժողովի նախագահ Ս.Վ. Մաքսիմովը հայտարարել է գործի քննության ավարտի մասին:
Գործի քննության արդյունքներով պարզվել է հետևյալը․
2024 թվականի մարտի 19-ի թիվ ա/հ գրությամբ (2024 թվականի մարտի 19-ի մտից թիվ 4391) Հանձնաժողովը «Կոմպանիա «ՍԻՎԻԿ» գիտաարտադրական միավորում սահմանափակ պատասխանատվությամբ ընկերությունից (Ռուսաստանի Դաշնություն) ստացել է՝ ավտոտրանսպորտային միջոցների և կցորդների համար ավտոտնակային սարքավորումների անդրսահմանային շուկայում մրցակցության ընդհանուր կանոնների խախտման հնարավոր հատկանիշների մասին դիմումը (այսուհետ՝ դիմում)։ 
Դիմումի քննության հետ կապված՝ Հանձնաժողովը, անդրսահմանային շուկաներում մրցակցության ընդհանուր կանոնների խախտումների կանխմանն ուղղված իր լիազորությունների իրականացման նպատակով, ղեկավարվելով Արձանագրության 13-րդ կետով, 2024 թվականի հուլիսի 12-ի թիվ 22-324 գրությամբ խնդրել է ԱՁ Բ.Ա. Կանին մինչև 2024 թվականի հուլիսի 25-ը (փոստային նույնականացուցիչ թիվ RS021132418RU՝ հանձնման անհաջող փորձեր՝ 2024 թվականի հուլիսի 31-ին, օգոստոսի 15-ին, օգոստոսի 23-ին և սեպտեմբերի 18-ին, ինչի կապակցությամբ փոստային առաքանին վերադարձվել է Հանձնաժողով) և 2024 թվականի սեպտեմբերի 2-ի թիվ 22-427 գրությամբ՝ մինչև 2024 թվականի սեպտեմբերի 13-ը (փոստային նույնականացուցիչ թիվ RS021132979RU՝ հանձնվել է հասցեատիրոջը 2024 թվականի հոկտեմբերի 9-ին) Հանձնաժողով ներկայացնել անհրաժեշտ տեղեկություններ (տեղեկատվություն)։ Ընդ որում, Հանձնաժողովը տեղեկացրել է ԱՁ Բ.Ա. Կանին Պայմանագրի XVIII բաժնով և Արձանագրությամբ նախատեսված տեղեկությունները (տեղեկատվությունը) չներկայացնելու կամ ժամանակին չներկայացնելու համար նախատեսված պատասխանատվության մասին, այդ թվում՝ Հանձնաժողովի պահանջով տեղեկությունները (տեղեկատվությունը) չներկայացնելու համար:
Հանձնաժողովի հարցմանն ի պատասխան՝ ԱՁ Բ.Ա. Կանը տեղեկատվություն չի ներկայացրել։
«Nik Pro» անհատ ձեռնարկատիրոջ (Ղազախստանի Հանրապետություն) նկատմամբ Պայմանագրի 76-րդ հոդվածի 2-րդ կետի խախտման հատկանիշներով՝ անդրսահմանային շուկաներում մրցակցության ընդհանուր կանոնների խախտման վերաբերյալ գործի հարուցման և քննության մասին 2025 թվականի մարտի 28-ի թիվ 7/որոշ․ որոշմամբ հարուցված գործի քննության շրջանակներում, դիմումի քննության և քննության անցկացման արդյունքներով, Հանձնաժողովը, ղեկավարվելով Արձանագրության 13-րդ կետով և Գործերի քննության կարգի 21-րդ կետով, 2025 թվականի հունիսի 20-ի թիվ 22-282 գրությամբ (կից ներկայացնելով անդրսահմանային շուկաներում մրցակցության ընդհանուր կանոնների խախտման վերաբերյալ գործի քննությունը հետաձգելու մասին 2025 թվականի հունիսի 20-ի թիվ 27/որոշ․ որոշման, անդրսահմանային շուկաներում մրցակցության ընդհանուր կանոնների խախտման վերաբերյալ գործի քննության հարցերով հանձնաժողովի 2025 թվականի հունիսի 18-ի նիստի արձանագրությունից քաղվածքի, Հանձնաժողովի 2024 թվականի հուլիսի 12-ի թիվ 22-324 և 2024 թվականի սեպտեմբերի 2-ի թիվ 22-427 գրությունների պատճենները) խնդրանքով դիմել է ԱՁ Բ.Ա Կանին՝ այն ստանալու օրվանից 5 աշխատանքային օրվա ընթացքում (մինչև 2025 թվականի հուլիսի 21-ը՝ հաշվի առնելով RS021137361RU փոստային նույնականացուցիչով առաքանու հետագծման տվյալների համաձայն 2025 թվականի հուլիսի 14-ին հասցեատիրոջը հանձնումը) Հանձնաժողով ներկայացնել նախկինում Հանձնաժողովի 2024 թվականի հուլիսի 12-ի թիվ 22-324 և 2024 թվականի սեպտեմբերի 2-ի թիվ 22-427 գրություններով պահանջված տեղեկությունները (տեղեկատվությունը), ինչպես նաև տեղեկություններ 2024 թվականի ապրիլի 23-ի թիվ 04-2024578/11-21 լիցենզային պայմանագրի կիրառման վերաբերյալ, որով ԱՁ Բ.Ա. Կանին տրամադրվել է «SIVIK» ապրանքային նշանի օգտագործման իրավունք՝ 2021 թվականի մայիսի 24-ի թիվ 73477 վկայականին համապատասխան: 

Ընդ որում, Հանձնաժողովը տեղեկացրել է ԱՁ Բ.Ա. Կանին Պայմանագրի XVIII բաժնով և Արձանագրությամբ նախատեսված տեղեկությունները (տեղեկատվությունը) չներկայացնելու կամ ժամանակին չներկայացնելու համար նախատեսված պատասխանատվության մասին, այդ թվում՝ Հանձնաժողովի պահանջով տեղեկությունները (տեղեկատվությունը) չներկայացնելու համար:
Այդուհանդերձ, Հանձնաժողովի սահմանած ժամկետում ԱՁ Բ.Ա. Կանի կողմից տեղեկությունները (տեղեկատվությունը) չեն ներկայացվել:
Պահանջվող տեղեկությունները (տեղեկատվությունը) չստանալու և 2025 թվականի հունիսի 20-ի թիվ 22-282 գրության պատասխանը ներկայացնելու ժամկետը լրանալու կապակցությամբ՝ Հանձնաժողովը, ղեկավարվելով Արձանագրության 13-րդ կետով, կրկին խնդրանքով դիմել է ԱՁ Բ.Ա. Կանին 2025 թվականի օգոստոսի 21-ի թիվ 22-391 գրությամբ (կից ներկայացնելով Հանձնաժողովի 2025 թվականի հունիսի 20-ի թիվ 22-282 գրության և անդրսահմանային շուկաներում մրցակցության ընդհանուր կանոնների խախտման վերաբերյալ գործի քննությունը հետաձգելու մասին 2025 թվականի օգոստոսի 21-ի թիվ 36/որոշ․ որոշման պատճենները)՝ այն ստանալու օրվանից 5 աշխատանքային օրվա ընթացքում (մինչև 2025 թվականի սեպտեմբերի 16-ը՝ հաշվի առնելով RS228200373RU փոստային նույնականացուցիչով առաքանու հետագծման տվյալների համաձայն 2025 թվականի սեպտեմբերի 9-ին հասցեատիրոջը հանձնումը) Հանձնաժողով ներկայացնել նախկինում Հանձնաժողովի 2024 թվականի հուլիսի 12-ի թիվ 22-324, 2024 թվականի սեպտեմբերի 2-ի թիվ 22-427 և 2025 թվականի հունիսի 20-ի թիվ 22-282 գրություններով պահանջված տեղեկությունները (տեղեկատվությունը)։ 
Ընդ որում, Հանձնաժողովը տեղեկացրել է ԱՁ Բ.Ա. Կանին Պայմանագրի XVIII բաժնով և Արձանագրությամբ նախատեսված տեղեկությունները (տեղեկատվությունը) չներկայացնելու կամ ժամանակին չներկայացնելու համար նախատեսված պատասխանատվության մասին, այդ թվում՝ Հանձնաժողովի պահանջով տեղեկությունները (տեղեկատվությունը) չներկայացնելու համար:
Սակայն Հանձնաժողովի սահմանած ժամկետում տեղեկությունները (տեղեկատվությունը) չեն ներկայացվել:
Դրանով պայմանավորված՝ Հանձնաժողովի 2025 թվականի հոկտեմբերի 14-ի թիվ 42/որոշ․ որոշմամբ (փոստային նույնականացուցիչ թիվ RS228200775RU՝ հանձնվել է հասցեատիրոջը 2025 թվականի նոյեմբերի 5-ին)՝ Հանձնաժողովի 2025 թվականի հունիսի 20-ի թիվ 22-282 և 2025 թվականի օգոստոսի 21-ի թիվ 22-391 գրություններում շարադրված՝ Հանձնաժողովի պահանջով տեղեկությունները (տեղեկատվությունը) չներկայացնելու փաստի առթիվ ԱՁ Բ.Ա. Կանի նկատմամբ հարուցվել է գործ:
Գործի քննության հարցերով հանձնաժողովի նիստի շրջանակներում Հանձնաժողովը 2025 թվականի նոյեմբերի 12-ի թիվ 49/որոշ․ որոշման մեջ (2025 թվականի նոյեմբերի 13-ի թիվ 22-535 գրություն), ղեկավարվելով Արձանագրության 13-րդ կետով և Գործերի քննության կարգի 21-րդ կետով, խնդրանքով դիմել է ԱՁ Բ.Ա. Կանին ներկայացնել նախկինում Հանձնաժողովի 2025 թվականի հունիսի 20-ի թիվ 22-282 և 2025 թվականի օգոստոսի 21-ի թիվ 22-391 գրություններով պահանջված տեղեկությունները (տեղեկատվությունը), այն է՝ Հանձնաժողովի 2024 թվականի հուլիսի 12-ի թիվ 22-324 և 2024 թվականի սեպտեմբերի 2-ի թիվ 22-427 գրություններով պահանջված տեղեկությունները (տեղեկատվությունը), ինչպես նաև տեղեկություններ 2024 թվականի ապրիլի 23-ի թիվ 04-2024578/11-21 լիցենզային պայմանագրի կիրառման վերաբերյալ, որով ԱՁ Բ.Ա. Կանին տրամադրվել է «SIVIK» ապրանքային նշանի օգտագործման իրավունք՝ 2021 թվականի մայիսի 24-ի թիվ 73477 վկայականին համապատասխան։ Նույն որոշմամբ՝ Հանձնաժողովը խնդրանքով դիմել է ԱՁ Բ.Ա. Կանին ներկայացնել կարծիք իր գործողություններում (անգործության մեջ) խախտման առկայությունն ընդունելու կամ չընդունելու վերաբերյալ և համապատասխան դիրքորոշման իրավական հիմնավորումը։ 
ԱՁ Բ.Ա. Կանից պատասխան գործի քննության հարցերով հանձնաժողովի կողմից չի ստացվել։
Գործի քննության շրջանակներում ԱՁ Բ.Ա. Կանի հասցեով ուղարկվել են հետևյալ որոշումները. 2025 թվականի նոյեմբերի 12-ի թիվ 49/որոշ․ (ուղարկվել է 2025 թվականի նոյեմբերի 13-ի թիվ 22-535 գրությամբ, փոստային նույնականացուցիչ թիվ RS228201113RU՝ հանձնման անհաջող փորձեր՝ 2025 թվականի դեկտեմբերի 15-ին, 19-ին, 23-ին և 24-ին, 2026 թվականի հունվարի 5-ին, 8-ին և 13-ին, ինչի կապակցությամբ փոստային առաքանին վերադարձվել է Հանձնաժողով), 2025 թվականի դեկտեմբերի 10-ի թիվ 53/որոշ․ (ուղարկվել է 2025 թվականի դեկտեմբերի 11-ի թիվ 22-569 գրությամբ, փոստային նույնականացուցիչ թիվ RS228201263RU՝ հանձնման անհաջող փորձեր՝ 2026 թվականի հունվարի 8-ին, 13-ին և 20-ին, ինչի կապակցությամբ փոստային առաքանին վերադարձվել է Հանձնաժողով), 2026 թվականի հունվարի 15-ի թիվ 2/որոշ․ (ուղարկվել է 2026 թվականի հունվարի 15-ի թիվ 22-9 գրությամբ, փոստային նույնականացուցիչ թիվ RS228201422RU՝ հանձնման անհաջող փորձեր՝ 2026 թվականի փետրվարի 5-ին և մարտի 4-ին, ինչի կապակցությամբ փոստային առաքանին վերադարձվել է Հանձնաժողով), 2026 թվականի փետրվարի 25-ի թիվ 10/որոշ․ (ուղարկվել է 2026 թվականի փետրվարի 26-ի թիվ 22-130 գրությամբ, փոստային նույնականացուցիչ թիվ RS228201855RU՝ հանձնման անհաջող փորձեր՝ 2026 թվականի մարտի 17-ին, 25-ին և 27-ին, ինչի կապակցությամբ փոստային առաքանին վերադարձվել է Հանձնաժողով), 2026 թվականի մարտի 17-ի թիվ 14/որոշ․ (ուղարկվել է 2026 թվականի մարտի 18-ի թիվ 22-169 գրությամբ, փոստային նույնականացուցիչ թիվ RS228202365RU՝ հանձնման անհաջող փորձ 2026 թվականի ապրիլի 8-ին), 2026 թվականի մարտի 30-ի թիվ 17/որոշ․ (ուղարկվել է 2026 թվականի մարտի 31-ի թիվ 22-189 գրությամբ, փոստային նույնականացուցիչ թիվ RS228202621RU՝ հանձնման անհաջող փորձ 2026 թվականի ապրիլի 16-ին):
Ի կատարումն Հանձնաժողովի 2026 թվականի փետրվարի 18-ի թիվ EM-375/22 հիմնավորված միջնորդագրի, որն ուղարկվել էր 2025 թվականի դեկտեմբերի 10-ի թիվ 53/որոշ․ որոշման հիման վրա՝ ԱՁ Բ.Ա․ Կանի դատավարական իրավունքների պահպանման նպատակով, Ղազախստանի Հանրապետության մրցակցության պաշտպանության և զարգացման գործակալության կողմից՝ համաձայն 2026 թվականի ապրիլի 7-ի թիվ 01-14/2033 պատասխանի (մտից՝ 2026 թվականի ապրիլի 22-ի թիվ 6928), 2026 թվականի փետրվարի 24-ին և 25-ին իրականացվել է 2 այց հետևյալ հասցեով. (անձնական տվյալները չեն հրապարակվում)՝ ԱՁ Բ.Ա. Կանին Հանձնաժողովի 2025 թվականի նոյեմբերի 13-ի թիվ 22-535 և 2025 թվականի դեկտեմբերի 11-ի թիվ 22-569 գրությունների պատճենները հանձնելու համար, սակայն նշված հասցեում հասցեատերը բացակայել է։
Հաշվի առնելով Արձանագրության 10-րդ կետի 7-րդ ենթակետի և 13-րդ կետի դրույթները, Եվրասիական տնտեսական հանձնաժողովի խորհրդի 2012 թվականի նոյեմբերի 23-ի թիվ 97 որոշմամբ հաստատված՝ Անդրսահմանային շուկաներում մրցակցության ընդհանուր կանոնների խախտման վերաբերյալ դիմումների (նյութերի) քննության կարգի (այսուհետ՝ Դիմումների քննության կարգ) 1313-րդ կետը և Գործերի քննության կարգի 21-րդ կետը՝ դիմումի քննության, քննության անցկացման, գործի քննության և նախազգուշացում անելու հարցի քննության ժամանակ Հանձնաժողովի լիազորված կառուցվածքային ստորաբաժանումը անհրաժեշտ, այդ թվում՝ գաղտնի տեղեկատվության հարցում է կատարում, պետական իշխանության մարմիններից, տեղական ինքնակառավարման մարմիններից, անդամ պետությունների՝ դրանց գործառույթներն իրականացնող այլ մարմիններից կամ կազմակերպություններից, իրավաբանական և ֆիզիկական անձանցից: Տվյալ դեպքում համապատասխան հարցումը համարվում է Հանձնաժողովի անունից ուղարկված։ Անդամ պետությունների տնտեսավարող սուբյեկտները (շուկայի սուբյեկտները), ոչ առեւտրային կազմակերպությունները, պետական իշխանության մարմինները, տեղական ինքնակառավարման մարմինները, դրանց գործառույթներն իրականացնող այլ մարմիններ կամ կազմակերպություններ (դրանց պաշտոնատար անձինք), ֆիզիկական անձինք պարտավոր են Հանձնաժողովին՝ նրա պահանջով սահմանված ժամկետներում, տրամադրել այն տեղեկությունները, փաստաթղթերը, տվյալները, պարզաբանումները, որոնք անհրաժեշտ են Հանձնաժողովին՝ իր ստանձնած լիազորություններին համապատասխան։
Այսպիսով, Հանձնաժողովը, «Nik Pro» անհատ ձեռնարկատիրոջ (Ղազախստանի Հանրապետություն) նկատմամբ անդրսահմանային շուկաներում մրցակցության ընդհանուր կանոնների խախտման վերաբերյալ դիմումի և գործի քննության շրջանակներում, Դիմումների քննության կարգին և Գործերի քննության կարգին համապատասխան, իրականացնելով անդամ պետությունների տնտեսավարող սուբյեկտների (շուկայի սուբյեկտների) կողմից անդրսահմանային շուկաներում մրցակցության ընդհանուր կանոնների խախտումների կանխմանն ուղղված իր լիազորությունները և ղեկավարվելով Պայմանագրի ու նշված կարգերի դրույթներով, ԱՁ Բ.Ա. Կանից հարցմամբ պահանջել է համապատասխան տեղեկություններ (տեղեկատվություն)։
Սակայն Հանձնաժողովի հարցմամբ պահանջված տեղեկությունները (տեղեկատվությունը) ԱՁ Բ․Ա․ Կանը Հանձնաժողովի սահմանած ժամկետներում չի ներկայացրել։ Նշված տեղեկությունները (տեղեկատվությունը) չեն ներկայացվել նաև գործի քննության ընթացքում։ 
Գործի քննության հարցերով հանձնաժողովը համարում է, որ ԱՁ Բ.Ա. Կանի անգործությունն արտահայտվել է այն բանում, որ ԱՁ Բ.Ա. Կանը, ունենալով Հանձնաժողովի հարցումներով տեղեկություններ (տեղեկատվություն) ներկայացնելու պարտականության մասով Եվրասիական տնտեսական միության իրավունքի դրույթները պահպանելու հնարավորություն, չի ձեռնարկել դրանց պահպանման համար անհրաժեշտ և բավարար միջոցներ, ինչի կապակցությամբ կարելի է եզրակացնել, որ ԱՁ Բ.Ա․ Կանն իր անգործությամբ խախտել է Արձանագրության 13-րդ կետի դրույթները, այն է՝ չի ներկայացրել տեղեկություններ (տեղեկատվություն) Հանձնաժողովի հարցումներով։
Գործի քննության շրջանակներում ԱՁ Բ.Ա․ Կանի համար ապահովվել է Գործերի քննության կարգի 13-րդ կետով նախատեսված բոլոր իրավունքների իրացման հնարավորությունը։ Բացի այդ՝ նրանից պահանջվել են գործի վերաբերյալ պարզաբանումներ, ինչպես նաեւ Արձանագրության 13-րդ կետի դրույթների խախտման փաստի հետ համաձայն լինելու կամ չլինելու վերաբերյալ դիրքորոշում։ Սակայն ԱՁ Բ.Ա․ Կանը չի ներկայացրել գործի վերաբերյալ պարզաբանումներ, ինչպես նաև իր անգործության մեջ Արձանագրության 13-րդ կետի դրույթների խախտման առկայության փաստին համաձայն լինելու կամ չլինելու մասին դիրքորոշում։ 
Գործի քննության հարցերով հանձնաժողովի նիստերին ԱՁ Բ.Ա․ Կանը և (կամ) նրա ներկայացուցիչը մասնակցություն չեն ունեցել, գործի քննության հարցերով հանձնաժողովի նիստի ամսաթիվը տեղափոխելու վերաբերյալ միջնորդություններ չեն ներկայացրել։ 
ԱՁ Բ.Ա. Կանի և (կամ) նրա ներկայացուցչի կողմից գործի քննության հարցերով հանձնաժողովի նիստերին չմասնակցելու հարգելի պատճառների վերաբերյալ տեղեկատվությունը բացակայում է։
Հանձնաժողովի կողմից հարցմամբ պահանջած տեղեկությունները (տեղեկատվությունը) ԱՁ Բ.Ա. Կանի կողմից ներկայացվելուն խոչընդոտող հանգամանքներ չեն հայտնաբերվել։
Արձանագրության 16-րդ կետի 5-րդ ենթակետի համաձայն՝ Հանձնաժողովը Եվրասիական տնտեսական հանձնաժողովի խորհրդի 2012 թվականի դեկտեմբերի 17-ի թիվ 118 որոշմամբ հաստատված՝ անդրսահմանային շուկաներում մրցակցության ընդհանուր կանոնների խախտման համար տուգանքների հաշվարկման մեթոդիկային եւ նշանակման կարգին (այսուհետ՝ Տուգանքների հաշվարկման մեթոդիկա եւ նշանակման կարգ) համապատասխան՝ տուգանքներ է նշանակում Պայմանագրի XVIII բաժնով եւ Արձանագրությամբ նախատեսված տեղեկությունները (տեղեկատվությունը) Հանձնաժողով չներկայացնելու, այդ թվում՝ Հանձնաժողովի պահանջով տեղեկություններ (տեղեկատվություն) չներկայացնելու համար՝ ֆիզիկական անձանց նկատմամբ 10 000-ից մինչեւ 15 000 ռուսական ռուբլու չափով, պաշտոնատար անձանց եւ անհատ ձեռնարկատերերի նկատմամբ՝ 10 000-ից մինչեւ 60 000 ռուսական ռուբլու, իսկ իրավաբանական անձանց նկատմամբ՝ 150 000-ից մինչեւ 1 000 000 ռուսական ռուբլու չափով:
ԱՁ Բ․Ա․ Կանը Հանձնաժողով չի ներկայացրել Հանձնաժողովի կողմից առաջին անգամ պահանջված տեղեկությունները (տեղեկատվությունը)։ Տուգանքների հաշվարկման մեթոդիկայի եւ նշանակման կարգի թիվ 2 հավելվածի համաձայն՝ տուգանքի չափը հաշվարկելիս նշված հանգամանքը կարող է համարվել որպես պատասխանատվությունը մեղմացնող։
Տուգանքների հաշվարկման մեթոդիկայի եւ նշանակման կարգի թիվ 2 հավելվածով նախատեսված պատասխանատվությունը մեղմացնող եւ ծանրացնող այլ հանգամանքներ, որոնք կարող են հաշվի առնվել տուգանքի չափի հաշվարկման ժամանակ, չեն հայտնաբերվել։ 

